procesaur/Wiki.mk huggingface dataset:
Деле Алпи

Стадион Деле Алпи или само Деле Алпи бил фудбалски стадион во Торино, Италија. На него од 1990 до 2006 година настапувале двата клуба од градот, Јувентус и ФК Торино. Во превод на македонски името на стадионот би значело, Стадион на Алпите, а името го добил поради тоа што самиот град Торино има поглед кон Алпите.
Во 2006 година стадионот бил и официјално затворен, а во 2009 година бил целосно срушен и на негово место е изграден нов стадион, Јувентус Стадион, кој бил завршен во 2011 година. Истата година кога бил затворен Деле Алпи, Јувентус и Торино се селат на Олимпико кој во 2006 бил преуреден поради Зимските олимписки игри, кој се одржале токму тука во Торино.
Во 1990 година Деле Алпи бил за првпат отворен пред почетокот на Светското првенство во фудбал 1990 година поради кое и бил изграден овој стадион. Првично, сместивоста на стадионот бил 69.041, но поради барањата на ФИФА за безбедност, сместивоста била намалена на 67.229 места.
Јавноста широко ја критикувала лошата видливост од трибините на самиот терен. Публиката на трибините била незадоволна од големата оддалеченост до теренот како и од атлетската патека, која го опкружувала стадионот. Тоа се одразило на лошата посетеност на натпреварите. Просечната посетеност на натпреварите на Јувентус во сезоната 2005/2006 изнесувала само 25,880 гледачи по натпревар. Ништо подобра не била посетеноста на навивачите на Торино кој исто така го користел овој стадион како домашен терен за своите натпревари. Како екстремен пример, на натпреварот за Италијанскиот куп во сезоната 2001/2002 помеѓу Јувентус и Сампдорија биле присутни само 237 гледачи! После многу студиии за евентуални исправки, сепак донесена е одлука да се изгради нов стадион, кој би бил попристапен за сите и кој на навивачите би им пружил подобро чувство за следење на натпреварите. Локацијата е доделена на концесија на компанијата Exor S.p.A. која е сопственик на ФИАТ како и на Јувентус
Со затворањето на Деле Алпи двата торински тима Торино и Јувентус продолжуваат да ги играат своите натпревари на Стадионот Олимпико. По изградбата на новиот Јувентус Стадион во 2011 година, Јувентус станал првиот клуб во Италија кој има свој стадион во целосна сопственост, за разлика од останатите клубови, кои играат на стадионите кои ги поседуваат градовите.
Фудбалска лига на Англија Чемпионшип

Фудбалска лига на Англија Чемпионшип или само Чемпионшип е англиска фудбалска лига, која го претставува второто ниво во лигашкиот систем на земјата и на крајот од секоја сезона дава три клуба кои стекнуваат право да играат во највисокото фудбалско ниво - Премиер лигата. Чемпионшип исто така, е највисокото ниво на Фудбалската лига на Англија.
Оваа лига се состои од 24 клубови кои играат меѓу себе двокружно. Првите две екипи на табелата на крајот од сезоната влегуваат директно во Премиер лигата, а останатите 4 од 3-то до 6-то место играат плејоф, во кој победникот во финалето, исто така, изборува промоција. Последните три екипи во лигата, пак, испаѓаат во Лига Еден.
1 Тимови во сезона 2018-2019
************************
Учебникарска дејност во Македонија

Во Македонија кон средината на 19 век почнало да се поставува прашањето за формирање единствен јазик, литературен јазик, кој ќе се употребува во училиштата, како и за пишување текстови, учебници и друга литература.
Во ова време Галичник бил голем економски центар (мал град, поголем од Гостивар), па токму од таму потекнуваат двајцата застапувачи за создавање литературен јазик.
Тие имале две различни гледишта:
* да се формира заеднички, бугарско - македонски јазик, кој ќе содржи подеднакво црти од двата јазика, застапувано од Партенија Зографски, и
* да се формира посебен македонски литературен јазик, одделен од бугарскиот, гледиште кое е застапувано од Ѓорѓија Пулевски.
Ѓорѓија Пулевски, самоукиот галички ѕидар и печалбар, еден од првите комити и револуционери, војвода и поет, учебникар, фолклорист и етнограф, лексикограф, граматичар, историчар и културно-национален идеолог е најизразитиот и најголемиот македонист во ова време.
* Негова прва книга е „Речник од четири јазика“ (1873),
* потоа следува „Речникот од три јазика“(1875)
* стихозбирката „Македонска песнарка“(1879), која содржи три лични и повеќе народни песни;
* следува првата граматика на македонскиот народ „Слогница речовска“ (1880) и
* обемната и значајна историја „Славјано-македонска општа историја“(1892) завршена непосредно пред неговата смрт.
Освен овие, напишал и прирачник за учење на македонскиот јазик „Јазичница“.
(Извадок од „Тријазичникот“ каде јасно ја изразува идејата за посебноста на македонскиот народ:
''Што се велит народ? - Народ се велит људи који се од еден род и који зборувајет еднаков збор и који живувајет и се другарат еден со други и који имејет једнакви обичаји и песни и весеља. Тие људите ји викајет народ, а место во које живуват народ се велит отчество од тој народ. Така и Македонците се народ и местово нивно је Македонија.)''
Од овој период (втората половина на 19 век) Ѓорѓија Пулевски е единствениот и најсилниот поборник за посебноста на македонскиот народ.
Во ова време, Јордан Хаџи Константинов - Џинот учителствувал во Велес и Скопје, пишувал песни и драмски текстови за потребите на училиштето и сето тоа го правел на народен јазик. Ја напишал „Таблица перваја“, првиот буквар (кој всушност бил нешто налик на ѕиден весник).
И Шапкарев пишувал учебници, но на бугарски јазик. Освен, осмата книга „Мајчин јазик- буквар“, напишан на охридски говор.
1 Поврзано
* Ѓорѓија Пулевски
* Јордан Хаџи Константинов
* Партение Зографски
* Кузман Шапкарев
* Историја на македонскиот јазик
Микел Астарлоса

Микел Астарлоса Шоро (|Mikel Astarloza Chaurreau; р. во Гипускоа, Баскија) — поранешен шпански професионален друмски велосипедист, кој настапувал како професионалец од 2002 до 2009 и од 2011 до 2013 година.
1 Кариера
Во 2003 ја освоил својата прва трка, кога завршил пред Лени Кристенсен во генералниот пласман на австралиската трка Тур Даун Андер. Учествувал во сите изданија на Тур де Франс од 2003 и ја освоил етапата 16 на Тур 2009, кога ја забележал втората професионална етапна победа во некое натпреварување (за екипата Еускалтел), додека 9. место во генералниот пласман во 2007 бил неговиот најдобар резултат. Неговиот братучед Ињиго Шоро е исто така професионален велосипедист.
На 26 јуни 2009 се покажал позитивен на ЕПО, поради што бил суспендиран од UCI на 31 јули 2009. Астарлоса негирал дека користел ЕПО, велејќи дека тоа би било „спортско самоубиство“ да користи нелегални дроги за постигнување резултати. На 5 мај 2010 официјално бил казнет со двегодишна суспензија од шпанската велосипедска федерација. Астарлоса постојано ја истакнувал својата невиност, додека Еускалтел-Еускади објавиле дека повторно ќе го примат како нивен член по завршувањето на казната. Ѝ се приклучил на баскиската екипа во август 2011, на Вуелта а Бургос.
Астарлоса бил избран да вози на Тур де Франс 2012, но доживеал пад во големата несреќа на етапата 6 на 25 километри пред целта, каде се здобил со фактура на десниот лакот и не ја завршил етапата.
На 1 октомври 2013, Астарлоса објавил дека ќе се повлече од професионалниот велосипедизам по завршувањето на Трката околу Пекинг.
2 Достигнувања
;2003
: 1. Краен пласман Тур Даун Андер
: 3. Национално хронометарско првенство
;2005
: 7. Трка околу Баварија
;2007
: 7. Краен пласман Критериум ду Дофине Либере
: 9. Краен пласман Тур де Франс
: 10. Краен пласман Волта а ла Комунитат Валенсијана
;2008
: 4. Краен пласман Вуелта а Андалусија
: 4. Класика Примавера
: 6. Краен пласман Вуелта ал Паис Васко
: 5. Краен пласман Тур де Романди
: 7. Краен пласман Критериум ду Дофине Либере
: 16. Краен пласман Тур де Франс
: 28. Краен пласман Вуелта а Еспања
;2009
: 4. Класика Примавера
2.1 Распоред на резултатите на Гранд Тур
Гранд Тур, 2002, 2003, 2004, 2005, 2006, 2007, 2008, 2009, 2012, 2013
Џиро, —, —, —, —, —, —, —, —, —, —
Тур, —, 29, 62, 27, 35, 9, 16, 11, СО, 42
Вуелта, 77, —, СО, —, 56, —, 28, —, 48, —
СО = се откажал
Везениц

Везениц (|Wesenitz) — река во сојузната покраина Саксонија, Германија, десна притока на Елба. Нејзината вкупна должина е 83 километри. Везениц ече низ туристичките области на Лужичките Гори и Саксонска Швајцарија. Нејзината име е изведено од лужичкиот јазик ''wjaz'' (брест).
1 Географија
Везениц извира близу Нојкирх (Лужица) и тече југозападно низ Бишофсверда, Гросдребниц, Штолпен и Дирерсдорф-Дитерсбах. Везениц се влева во Елба во близина на Пирна.
2 Туристички атракции
Замокот Штолпен е официјално документиран за првпат во 1222 година, кога бил во сопственост на Дрезденско-мајсенската епископија. Во 1559 преминал во сопственост на изборниот кнез на Саксонија. Славата на замокот потекнува од периодот 1716-1765, кога Августус Втори Силниот во замокот ја чувал својата љубовница Ана Констанција фон Брокдорф.
''Liebethaler Grund'', „Портата на Саксонска Швајцарија“ е сликовита долина. Во близина на поранешната хидроелектрична централа може да се посети најголемиот споменик на Рихард Вагнер.
Дирерсдорф-Дитерсбах

Дирерсдорф-Дитерсбах (|Dürrröhrsdorf-Dittersbach) — општина во округот Саксонска Швајцарија-Источни Рудни Планини, вш сојузната покраина Саксонија, Германија. Се наоѓа близу Дрезден, Пирна и Штолпен. Негова најблиска река е Везениц.
1 Општински единици
* Добра
* Елберсдорф
* Поршендорф
* Штирца
* Вилшдорф
* Виншендорф
2 Главни знаменитости
* Белведере на ридот ''Schöne Höhe'', кула украсена со фрески од сликарот Карл Готлиб Пешел по делата на Јохан Волфганг Гете. Основана од Јохан Готлоб фон Квант (1787–1859), поставена е изложба за локалната историја.
*''Dittersbacher Jahrmarkt''
ЖС „Овче Поле“

Железничка станица „Овче Поле“ — железничка станица на железничката линија Велес-Кочани во селото Амзабегово, во средишниот дел на Македонија. На неа поминуваат регионалните домашни возови од Скопје кон Кочани. Станицата поседува три колосеци.
1 Местоположба
Железничката станица се наоѓа недалеку од селото Амзабегово, Светиниколско, на 10 километри јужно од градот Свети Николе.
2 Историја
Нејзината изградба започнала во 1923 година под водство на архитектот Петар Гачиќ, а пуштена е во употреба во 1924 година.
Станицата првично имала богати фасадни украси кои денес се отсутни поради несоодветната обнова по нејзиното уништување во Втората светска војна.
Денес, станицата се наоѓа во лоша состојба.
3 Галерија
Флоран Маноду

Флоран Маноду (
1 Личен живот
Тој првпат почнал да плива под раководство на неговиот постар брат, Николас Маноду, а потоа се приклучил на пливачкиот клуб во Марсеј, Франција. Во 2007 тој бил младиснки шампион на Франција во дисциплината 50 м краул. Во 2009, тој се приклучил на Француската армија и моментално е во артилериски полк.
Тој и неговата сестра Лор се првите роднини кои освоиле златен медал во пливање.
2 Пливачка кариера
Во неговата единствена поединeчна дисциплина на Светското првенство 2011 во Шангај, на 50 м делфин, Маноду се пласирал на петтото место во финалето со време од 23.49. Тоа било послабо време од времето кое го испливал во преелиминациите (23.31) и во полуфиналето (23.32). Маноду исто така се натпреварувал и во штафетната трка на 4×100 м мешано и делницата во стилот делфин ја испливал за 54.02. Францускиот тим не се пласирал во финалето со време од 3:36.21.
На Француското изборно натпреварување за ЛОИ 2012, Маноду се квалификувал за Летните олимписки игри 2012 во Лондон со пласманот на втората позиција зад Амори Лево во дисциплината 50 м краул со време од 21.95. И покрај пласманот на олимписките игри со само 10. најбрзо време на 50 м краул во 2012 година, Маноду го освоил златниот медал во единствената дисциплина на која пливал на игрите. Со тоа тој станал првиот машки освојувач на златен медал во дисциплината 50 м краул и шестиот француски олимписки шампион во поединечна дисциплина. Пливајќи во седмата линија во финалето, Маноду испливал прв на целта со време од 21.34 пред Кулен Џонс и фаворитот Цезар Сиело кој бил бранител на олимпиското злато и светскиот рекорд. Маноду забележал време од 22.09 во преелиминациите и 21.80 во полуфиналето.
Крис Хјутон

Кристофер Вилијам Жерар "Крис" Хјутон (роден на 11 декември, 1958) — професионален фудбалски менаџер и поранешен играч кој моментално го води тимот на Норич Сити.
По неговото професионално деби на возраст од 20 години, Хјутон поминува најголем дел од неговата играчка кариера во дресот на Тотенхем како лев бек, заминувајќи во 1990 година, по цели 13 години. По релативно краток престој во тимовите на Вест Хем Јунајтед и Брентфорд, Хјутон се пензионира од играње фудбал во 1993 година на возраст од 34. Тој запишал и 53 натпревари за репрезентацијата на Република Ирска која ја одбира за своја репрезентација (иако е роден во Англија), постигнувајќи еден гол и ги започнал сите три натпревари на Ирска на Евро 1988 во Западна Германија.
Од 1993 до 2007 година, Хјутон работел како тренер на млади возрасти, а потоа бил асистент менаџер на Тотенхем. За тој долг период тој работел со 10 различни менаџери, а краток период бил и менаџер на првиот тим во 1997 година, но како вршител на должноста. Тој му се приклучува на Њукасл како помошник тренер во 2008 година, а по нивното испаѓање, тој стана новиот менаџер на тимот. Тој го водеше Њукасл кон враќање во англиската Премиер лига во својата прва сезона на чело на тимот, а на патот кршејќи голем бројот на рекорди си ја обезбедува менаџерската позиција за постојано време. Тој беше отпуштен од Њукасл кко резултат на несогласувањата со сопственикот на клубот Мајк Ешли во декември 2010, иако неговиот тим беше на сигурното 12. место на табелата. Хјутон потоа ги водеше Бирмингем Сити една сезона, стигнувајќи до 4-то место во лигата но не успева да обезбеди промоција и да го врати тимот во Премиер лигата како што тоа му појде од рака со Њукасл. Пред почетокот на сезоната 2012-2013 тој е назначен за менаџер на Норич во јуни 2012 година, каде го зазема местото на неодамна заминатиот Пол Ламберт (кој ја презема Астон Вила) кој го водеше тимот до голем број успеси сезони предтоа.
1 Титули
1.1 како играч
; Тотенхем:* ФА Куп: победник 1981, 1982, вицешампион 1987
* Лига куп: вицешампион 1982
* Куп на УЕФА: победник: 1984
* Черити Шилд: победник 1981, вицешампион 1982
; Брентфорд:* Фудбалска трета дивизија: победник: 1991–92
1.2 како менаџер
; Њукасл Јунајтед:* Чемпионшип лига: шампион 2009–2010
Те посакувам (филм)

Те посакувам (шпански: Tengo ganas de ti) е второто продолжение на филмот Три метри над небото кој достигна огромна популарност во светски рамки, а посебно од страна на тинејџерите.
Снимањето на филмот започнува на 28 октомври 2011, а својата премиера ја доживаува во Мадрид на 22 јуни 2012 година. Филмот е сниман на различни локации во Барселона и Герона, под режисерска палка на Фернандо Гонсалес Молина. Филмот е од продукцијата „Zeta Cinema“, „Antena 3 Films“, „Cangrejo Films y Globomedia Cine“ во соработка со „Antena 3“, „La Sexta y Canal Plus“.
1 Кратка содржина
Аче, се враќа во Барселона, откако помина 2 години во Лондон, обидувајќи се да го заборави раскидот со Баби. Во неговиот живот се вплеткува авантурата со Гин, но подоцна ќе се најде во безизлезна ситуација, бидејќи ќе разбере дека неговата љубов со Баби сè уште не е заборавена.
2 Улоги
*Марио Касас: Уго, Аче
*Марија Валверде: Баби
*Клара Лаго: Гинбера, Гин
*Марина Салас: Катина
*Алваро Сервантес: Поло
*Диего Мартин: Алехандро
*Антонио Велазгуез: Серпјенте
*Нереа Камачо: Даниела
*Карме Елиас: Мајка на Аче
*Кристина Плазас: Мајката на Баби
*Џорди Бош: Таткото на Баби
*Луси Фернандес: Чино
*Џоан Кросас: Таткото на Аче
Дијабло

Дијабло (шпански: Mas Sabe el Diablo) — американска теленовела од 2009 до 2010 година од Телемундо.
Глумечката екипа е составена од Хенкарлос Канела, Габи Еспино, Мигел Варони и Карла Монрој.
1 Синопсис
Пред 20 години, младата слугинка Есперанса Салвадор, добива дете од синот на семејството на чиј мексикански имот таа работи. Семејството Асеро, поготово мајката Грациела, бременоста воопшто не ја одобрува, па ја носи Есперанса во клиника за абортуси. Девојката успева да побегне, добива виза и се сели во Мајами, за да може да биде поблиску до такото на детето, Мартин, кој живее во Њујорк. Доаѓањeто во големиот град, ќе и зададе нови проблеми посебно кога таа ќе биде нападната и ограбена, а на тие маки, таа го пораѓа Анхел. Години подоцна, њујоршките улици се втор дом за снаодливиот Анхел, кого сите во квартот го знаат како Ѓаволот. Заради своите вештини во крадењето, и покрај своето добро срце, тој станува член на криминалното друштво кои се специјализирани за големи кражби, со што подоцна ќе плати и со затворска казна. Така ја запознава адвокатката Мануела Давила, привлечна девојка која не ни помислува дека симпатичниот криминалец за чија слобода се бори, ќе и го смени животот. После излегувањето од затвор, Анхел е одлучен да започне нов живот, што подалеку од криминалот и кражбите, но дознава дека неговата мајка му е должна на Леон Белтран, шеф на бандата за којапред тоа работеше. Криминалецот и ги платил болничките трошкови на Есперанса додека Анхел бил затворен, а единствен начин за враќање на долгот е повторно да биде дел во кражбата за време на една добротворна забава. На забавата, Анхел и Мануела повторно се среќаваат, а симпатиите од двете страни би можеле да влијаат врз нејзината одлука, дали да се омажи за Мартин или не, кој воедно е татко на Анхел.
2 Улоги
Глумци Ликови
Хенкарлос Канела, Анхел Салвадор
Габи Еспино, Мануела Давила
Мигел Варони, Мартин Асеро
Карла Монрој, Вирхинија Давила
Хорхе Луис Пила, Џими Кардона
Хосе Гијермо Кортинес, Освалдо Гера
Карлос Камачо, Орарио Гарсија
Леонардо Даниел, Анибал Давила
Анхелин Монкајо, Марина Суарез
Мишел Варгас, Перла Белтран
Ева Тамарго, Аријана Давила
Виза на злото (филм)

Виза на злото — македонски игран филм по сценарио на Славко Јаневски, а во режија на Франце Штиглиц. Снимател бил Бранко Михајловски, а музиката ја компонирал Бојан Адамиќ.
Премиерата била одржана во 1959 година.
1 Кратка содржина
Симон, млад човек што решил брзо да се збогати, учествува во шверцувањето на дрога. При една средба со човекот кому треба да му ја предаде стоката ги открива милицијата. Бегајќи, Симон го губи паричникот и претпоставува дека поради тоа неговата самоличност е позната на милицијата.
Калпак, бесрамен човек и организатор на оваа шверцерска група, настојува тој и Симон да заминат од земјата. Симон се согласува незаконски да ја помине границата. Во аферата случајно се вмешуваат Лена, девојка на Симон, и Цветко, негов брат. На пат тргнуваат сите заедно. Лена се обидува да го убеди Симона да се предаде на власта, но аргументите на Калпак, кој манипулира со изгубениот паричник, се појаки. Во обидот сите заедно да го минат езерото со украден чамец и гонети од милицијата, Калпак загинува, Симон е ранет, а девојката Лена ја истура дрогата во езерските води.
Платеници 2

Платеници 2 (|The Expendables 2) — продолжение на првиот дел на легендарниот филм „Платеници“, кој ги собрал најголемите филмски ѕвезди.
1 Кратка содржина
Господин Чурч, повторно се здружува со старата група „Платеници“ (The Expendables). Еден член од групата е убиен, па затоа останатите јунаци тргнуваат во незапирлива одмазда. Разорување, хаос, пет тони плутониум во рацете на терористите (повеќе од доволно за менување на рамнотежата на моќта во светот). Но, сето тоа не е ништо во споредbа со правдата која ја бараат Платениците од злобниот непријател кој крвнички го уби нивниот брат, а во рудникот ги злоставува припадниците на месното население да работат беsплатно за него, оставајќи ги жените и децата беспомошни, додека нивните мажи, односно татковци умираат и стануваат жртви на мачење.
2 Улоги
* Силвестер Сталоне
* Џејсон Стејтам
* Џет Ли
* Долф Лундгрен
* Мики Рорк
* Тери Круз
* Ренди Котур
* Ерик Робертс
* Стив Остин
* Гери Денијелс
* Брус Вилис
* Арнолд Шварценегер
* Чак Норис
* Жан-Клод ван Дам
3 Поврзано
* Платеници (филм)
Фросина (филм)

„''Фросина''“ — првиот македонски игран филм по сценарио на Владо Малески, а во режија на Воислав Нановиќ. Филмот бил претставен во 1952 година. Снимател бил Киро Билбиловски, а музиката ја компонирал Трајко Прокопиев, сценографијата е на Милан Васиќ, а асистент на режија бил Трајче Попов.
Премиерата била одржана на 28 јуни 1952 година во скопското Кино „Култура“.
Главната улога, ликот на мајката, го толкува Мери Бошкова, а во другите улоги играат Ацо Јовановски, Петар Вељановски, Предраг Наѓа и други.
Филмот е снимен во црно-бела техника, со времетраење од 79 минути, со стандардна техника на 35 милиметри. Жанрот е социјална драма, која ја обработува темата на печалбарскиот живот, војната и трагичниот живот на една мајка.
1 Улоги
* Мери Бошкова како Фросина
* Ацо Јовановски како Климе
* Љупка Џундева како Љуба
* Илија Џувалековски како Гоце
* Петре Прличко како Кузман
* Киро Винокиќ како Асен
* Стојка Цекова како Устијанка
* Борис Бегинов како Ефтим
* Лидија Дебарлиева како Вета
* Кирил Ќортошев како Каравил
* Петар Вељановски како Јане
* Томо Видов како Крсте
* Тодор Николовски
* Перица Цветковски како малиот Климе
* Наѓа Регин како Калина
Солунските атентатори (филм)

„Солунските атентатори“ e македонски игран филм од 1961 година. Филмот е снимен по сценариото на Јован Бошковски, а во режија на Живорад Митровиќ. Снимател бил Мишо Самоиловски, а музиката ја компонирал Душан Радиќ.
1 Кратка содржина
Во почетокот на 20 век Македонија и натаму се наоѓа во ропска положба под власта на Отоманското Царство. Како одговор на теророт на кој е изложен македонскиот народ, се пројавуваат низа различни начини на реакција, како што се организираните чети комити, подготовката за востание, а меѓу другото и акциите на гемиџиите во Солун.
Сакајќи да го привлечат вниманието на светската јавност врз Македонија, гемиџиите, група македонски анархосоцијалисти, синови на богати трговци кои се под влијание на руската нихилистичка литаратура и идеите на женевските анархисти, решаваат да извршат во април 1903 година низа напади на објекти во Солун, во кои е инвестиран странски капитал. Целта на овие напади се францускиот брод Гвадалкивир, Отоманската банка, Електричната централа, Поштата.
Оружјето со кое се подготвуваат да ги извршат своите акции Коста Кирков, Орце Поп-Јорданов, Илија Трчков, Павел Шатев, Димитар Мечев, Пингов и Иван Попов го снабдуваат, меѓу другото, и преку трговската фирма на Кирков. Подготовките се вршат во голема тајност, но власта сепак претпоставува одредени тероростички напади. Најголем проблем претставува рушењето на Отоманската банка, меѓу другото и поради можноста да настрадаат недолжни луѓе. За ден на нападите е одбрана ноќта на карневалските свечености кога во објектите одбрани за акција нема луѓе. Акциите се извршуваат синхронизирано и во нив, како што претходно беше решено, гинат повеќето од учесниците, свесно жртвувајќи го својот живот за иднината на слободна Македонија.
Твојот роденден (филм)

„''Твојот роденден''“ ― македонски игран филм по сценарио на Емин Илхами, а во режија на Здравко Велимировиќ. Монтажер бил Драгомир Панков, а музиката ја компонирал Кирил Македонски. Премиерата била одржана во 1961 година.
1 Кратка содржина
На роденденот на едно мало девојче, доаѓаат пријателите на нејзините родители. Добиените подароци се натрупуваат во нејзината соба и повеќето од нив се исти. Гостите ја забораваат малата славеничка и се затвораат во салонот. Започнува танцот, а постарите играат карти. Малечката останува сама. Соседите се вознемирени од бучавата и бараат од домарот да интервенира. Тој оди во станот каде што се слави. Вратата му ја отвора девојчето. Тоа го кани стариот добар домар во својата соба за да му ги покаже играчките. Сакајќи да и го разубави роденденот домарот се обидува да ја развесели малечката. Со помош на нејзините играчки ја внесува во светот на бајките. Куклите оживуваат и девојчето со радост учествува во нивната игра. Времето минува, веќе е доцна во ноќта и девојчето заспива. Домарот тивко заминува, оставајќи ја во ентериерот на нејзината соба, полна со играчки.
Платеници (филм)

Платеници (|The Expendables) — американски акционен филм од 2010 година за кој сценариото е напишано од страна на Дејвид Калахам и Силвестер Сталоне кој воедно е и режисер на филмот.
Се работи за група платеници кои одат да ја урнат власта на војниот диктатор во мала јужноамериканска држава. Филмот претставува посвета на акционите филмови од 80-тите и 90-тите години на XX век, а во него своја улога играат многу акциони филмски ветерани од тоа време - Силвестер Сталоне, Арнолд Шварценегер, Брус Вилис, Долф Лундгрен, Мики Рорк, Џет Ли и Ерик Робертс, како и новите акциони ѕвезди Џејсон Стејтам, Тери Круз, Стив Остин и Гери Денијелс. Во филмот своја улога има и Ренди Котур.
1 Содржина
Група елитни платеници предводена од Барни Рос (Силвестер Сталоне) е пратена во Аденскиот заив во близина на брегот на Сомалија за да ги спречи локалните пирати да убијат група заложници. По успешно завршената мисија, таинствениот господин Чурч (Брус Вилис), им нуди да одат на неименуван јужноамерикански остров Вилена и да ја урнат власта на локалниот диктатор генералот Гарз (Дејвид Зајас).
Елитниот тим на Рос, составен од платени убијци Ли Крисмас (Џејсон Стејтам), поранешен припадник на Специјалните воздухопловни сили кој совршено работи за ладно оружје; Јин Јанг (Џет Ли), мајстор за блиска борба; Аве Цезаре (Тери Круз) кој се познава со барни десет години и е специјалнист за оружје; Тол Роуд (Ренди Котур), вешт во разрушување и се смета за мозок на групата и Гунар Јенсен (Долф Лундгрен), борбен ветеран и професионалец за снајпери, а воедно се бори и против своите демони.
На испитувачката задача во Вилена, Барни и Крисмас се состануваат и остваруваат контакт со личноста Сандра (Жизел Итије), припадничка на локалниот покренат отпор. Исто така го запознаваат и поранешниот агент на ЦИА и оперативец Џејмс Морно (Ерик Робертс) и неговиот платеник Пејн (Стив Остин) кои ги здружиле своите сили со диктаторскиот режим на генералот Гарз. Кога работите ќе тргнат по зло, Барни и Крисмас ќе мораат да ја остават Сандра, така осудувајќи ја на мачење. Опседнат со тој неуспех, Барни го уверува тимот да се вратат назад во Вилена, да ја спасат заробената Сандра и да ја довршат започнатата мисија. А можеби и да го спасат сопствениот живот.
2 Улоги
Улога, Глумец
Барни Рос, Силвестер Сталоне
Ли Крисмас, Џејсон Стејтам
Јин Јанг, Џет Ли
Гунар Јенсен, Долф Лундгрен
Аве Цезаре, Тери Круз
Тол Роуд, Ренди Котур
Џејмс Монро, Ерик Робертс
Ден Пејн, Стив Остин
Тул, Мики Рорк
Британец, Гери Денијелс
Генерал Гарзa, Дејвид Зајас
Сандра, Жизел Итије
Лејси, Каризма Карпентер
Господин Чурч, Брус Вилис
Трент Маузер, Арнолд Шварценегер
Предводник на пиратите, Амин Џозеф
Високиот пират, Сенио Амоаку
Шајен, Лорен Џоунс
До победата и по неа (филм)

До победата и по неа — македонски игран филм од 1966 година, снимен по сценариото на Симон Дракул, а во режија на Живорад Митровиќ. Снимател бил Мишо Самоиловски, а музиката ја компонирал Миљенко Прохаска.
1 Кратка содржина
Последниот ден од окупацијата жителите на едно мало македонско гратче се сведоци на уште еден крвав чин на окупаторот - стрелање на 12 родољуби, предадени од соработник на окупаторот. И во овој случај, како и повеќепати пред тоа, предавникот останува непознат за неговите сограѓани. Веќе утредента, партизаните влегуваат во градот. Населението учествува во правењето барикади и го оневозможува повлекувањето на непријателот. Заробен е бугарскиот мајор со неговите соработници. Комесарот на одредот дознава дека меѓу стреланите е и неговиот син, непосредно пред тоа испратен во градот, со задача да го открие соработникот на окупаторот. Комесарот стоички ја прима веста за загубата. Тој не му дозволува на народот одмазда врз крвниците. Меѓу заробените, на денот на ослободувањето, по барање на народот се наоѓаат и оние што, според јавното мислење, соработувале или пак имале каква било врска со окупаторот. Сите тие, следени од долга колона сограѓани, тргнуваат на пат до соседното место каде што Народниот суд треба да им суди за злоделата. На овој пат стануваат јасни одредени судбини и групата на обвинетите се намалува. Случајот прави да се открие и виновникот за многубројните провали во партиската организација. По патот, по кратка престрелка, партизаните заробуваат група германски војници. Пристигнуваат на железничката станица каде им е крајот на патот. Пристигнува возот. Додека партизаните полни со оптимизам заминуваат, покрај пругата остануваат нивните придружници и патот кој повторно мораат да го минат.
2 Награди
Во 1966 година, на Филмскиот фестивал во Пула, филмот бил награден со „Златна арена“ за најдобро сценарио (Симон Дракул).
Планината на гневот (филм)

„''Планината на гневот''“ ― македонски игран филм од 1968 година, снимен по сценарио на Анте Поповски, а во режија на Љубиша Георгиевски. Главните улоги ги играле: Ристо Шишков, Бранислав Јериниќ, Дарко Дамески, Драгомир Фелба, Нада Гешоска, Петре Прличко, Марија Исаја итн. Монтажер бил Вангел Чамчев, а музиката ја компонирал Тома Прошев. Во 1968 година, на Филмскиот фестивал во Ниш, Дарко Дамески, Ристо Шишков и Мара Исаја биле наградени со специјални награди.
1 Кратка содржина
По Втората светска војнa, социјалистичката револуција и ослободувањето на земјата, настапува време на обнова. Тоа е време кога е наложувано на колективизација врз селските имоти. И во Западна Македонија се настојува да се спроведат новите идеи за развој на земјоделското стопанство и на сточарството. Претседател на селската задруга е Стамат (Ристо Шишков), поранешен борец, кој со сиот свој жар и револуционерен елан работи и верува дека колективизацијата е единствен излез за сиромашниот селанец. На својот пат за подобра иднина тој се судира со отпорот на поимотните селани кои тешко се разделуваат од имотот. Наспроти тоа, Стамат се соочува и со решението на Околискиот комитет, планината што им обезбедува опстанок и која што селаните ја сметаат за своја, да му се додели на Дрвниот комбинат. Настојувањето на Стамат решението да се промени е без успех. Тој чувствува дека неговиот револуционерен идеал е брутално изневерен поради нечии бирократски решенија. Во овие околности, Стамат се соочува со вистината дека селаните не му веруваат, но и покрај тоа застанува на вистинската страна.
Мементо (филм од 1967 година)

Мементо ― македонски игран филм од 1967 година, режија на Димитрие Османли, кој е и еден од авторите на сценариото, заедно со Јован Бошковски и Ташко Георгиевски. Главните улоги ги играле: Драги Костовски, Нада Гешоска, Петре Прличко, Предраг Ќерамилац, Рената Фреинскорн, Стево Жигон и Тодор Николовски. Монтажер е Маја Лазаров, а музиката ја компонирал Бојан Адамич. Фимот трае 97 минути, а снимен е во црно-бела техника, со 35 милиметарска камера.
1 Кратка содржина
Еден ден спроти земјотресот во Скопје, се запознаваат Вили Милер (Стево Жигон), германски диригент на пропатување низ Македонија, и Јана (Рената Фреискорн), млада девојка, студентка. Нивната повторна средба е после неколку години кога Вили Милер диригира концерт на Средбата на солидарноста во Скопје. Тие неколку дена минати заедно се исполнети со своевидна реминисценција на Јана за доживеаната семејна трагедија, за нејзините лутања и барање начин повторно да биде започнат животот, запрен во денот на земјотресот. Можноста да замине со Милер е привлечна, но Јана останува во Скопје. Нејзиното место е покрај момчето Гого (Предраг Ќерамилац) за кое ја врзува вистинска љубов.
Сивиот (филм)

Сивиот е филм од 2011 година, напишан, продуциран и режиран од Џо Карнахан, а глуми Лиам Несон, Френк Грило и Дермот Мулрони. Филмот е заснован на расказот "Ghost Walker" на Ијан Мекензи Џеферс, кој исто така го напишал сценариото со Карнахан
Лијам Несон е предводник на група работници од нафтената дупнатина кога нивниот авион ќе се сруши во запуштените делови на Алјаска. Борејќи се со смртоносните повреди и немилосрдното време, преживеаните имаат само неколку денови да побегнат од ледено студеното време и глутницата волци пред да им истече времето.
Објавен во САД на 27 јануари 2012 година, филмот добил пофалби за своите филозофски теми, кинематографија, звучни ефекти и глума, додека дел од дијалогот и завршувањето на филмот биле критикувани; тој заработил 77 милиони долари ширум светот.
Кубен метар во секунда

Кубен метар во секунда (м<sup>3</sup>/с, научно: m<sup>3</sup>⋅s<sup>−1</sup>) е изведена SI-единица за проток еднаква на зафатнина од една коцка (или стер) со страна долга еден метар што се движи (минува) во тек од една секунда. Најчесто наоѓа примена за изразување на проточноста на реки и потоци. Во техниката се користат дробни вредности за изразување на воздушниот тек кај греењето, климатизацијата и вентилацијата.
1 Претворање
1 кубен метар во секунда е еднаков на:
* 1.000 литри во секунда
* ~ 157 кубни сажени во секунда
* 264,172051 американски галони во секунда
* 35,314454 кубни стапки во секунда
* ~ 1,305 кубни јарди во секунда
* 86,4 Мл/ден (мегалитри дневно)
* 25.566,497 акр-стапки годишно
* 31.536.000 кубни метри годишно
* 1.113.676.621 кубни стапки годишно
* 0,007565843 кубни милји годишно
2 Поврзано
* Зафатнинска проточност
* Килограм на кубен метар
* Метар во секунда
Жед (филм)

„Жед“ ― македонски игран филм од 1971 година, снимен по сценарио на Живко Чинго, а во режија на Димитрие Османли. Главните улоги ги толкуваат: Дарко Дамески, Ацо Јовановски, Драги Костовски и Јадвига Митревска. Монтажер е Миланка Нановиќ, а музиката ја компонирал Трајко Прокопиев. Филмот трае 84 минути, а снимен е во колор-техника, со 35 милиметарска камера.
1 Кратка содржина
Жителите на едно село во пасивен македонски крај, својот опстанок ја обезбедуваат испраќајќи ги мажите на печалба. Во селото работат и живеат три учителки, младите девојки Елица, Марија и Николина, и секоја на свој начин се обидува да му даде смисла на животот кој им е наметнат во оваа средина. Најголем проблем во селото е снабдувањето со вода. Од далечниот планински извор водата ја носи водоносецот Марко, кој е вљубен во сиромашната девојка Кате. Нивната врска нема перспектива поради исклучителната сиромаштија во која живеат. Монотонијата на селскиот живот се разбива со доаѓањето на групата рударски инженери кои во планината вршат истражувања. Меѓу нив е и инженерот Виктор, кој го привлекува вниманието на учителката Марија. Таа е во дилема дали да ја прифати можноста да замине со него од селото и коренито да го измени својот живот. Сепак, пресудна е нејзината желба да им се помогне на децата и жителите од селото и таа останува. Враќањето на остарениот печалбар Трендафил, вујко на Кате, претставува своевиден настан за животот на селото. Судбината на многумина во селото зависи од „богатството“ на вујкото кој се врати од Америка. Внуката Кате се надева дека ќе и биде овозможено да се оствари нејзината љубов кон водоносецот Марко и желбата да има свое семејство. Интерес покажува и учителката Елица, сметајќи дека парите од стариот печалбар ќе значат излез за бегство од селото. Но, место за надеж нема, бидејќи Трендафил се враќа од Америка без печалба. Надежите на многумина се изневерени. Кате останува сама, бидејќи Трендафил заминува на печалба; Елица се соочува со уште едно разочарување, а стариот печалбар умира осамен и презрен од сите.
Мајкл Џејмисон

Мајкл Џејмисон (роден на 5 август 1988 г. во Глазгов, Шкотска) e британски пливач, кој освоил сребрен медал во дисциплината 200 метри градно на Летните олимписки игри 2012.
1 Летните олимписки игри 2012
Натпреварувајќи се за Велика Британија на Летните олимписки игри 2012, тој освоил сребрен медал на 200 метри градно. Тој го соборил британскиот национален рекорд во дисциплината трипати во натпреварувањето, еднаш во преелиминациите, еднаш во полуфиналето и еднаш во финалето (2:07.43), и се доближил до светскиот рекорд на Кристијан Шпренгер на само дванаесет стотинки (2:07.31). Само светскиот рекорд на двократниот светски шампион на 200м градно, Даниел Ѓурта го одделиле Џејмисон од златниот медал.
Тој претходно се натпреварувал и во дисциплината 100 метри градно, но не успеал да се пласира во финалето, откако завршил на третото место во својата полуфинална група.
2 Личен живот
Неговиот татко, исто така Мајкл, бил професионален фудбалер. Џејмисон исто така играл фудбал, но решил да се фокусира на пливање кога имал 13 години. Тој е навивач на фудбалскиот клуб Селтик.
Такеши Мацуда

е јапонски пливач. Тој пливал за Јапонија на Летните олимписки игри во 2004, 2008, и 2012. На игрите во Лондон, тој освоил бронзен медал во дисциплината 200 м делфин со азиски рекорд од 1:52.97. На 12 ноември 2011, Мацуда поставил јапонски национален рекорд со време од 1:49.50 на Светскиот куп на ФИНА на краток курс во дисциплината 200 м делфин. Со тоа, тој станал третиот пливач во историјата кој ја соборил бариерата од 1:50 во дисциплината.
1 Кариера
1.1 Рани години
Мацуда почнал со пливањето на 4 годишна возраст во локалниот базен во Нобеока, Мијазаки, Јапонија, релативно рурален град со мала историја во пливањето. Од тогаш, тој тренира со неговиот тренер, Јумико Кузе, која е една од ретките женски тренери во машкото пливање во светот. Таа била пливач во младоста и станала волонтер тренер во локалниот базен.
1.2 Летни олимписки игри 2004
На Летните олимписки игри 2004 во Атина, Мацуда се пласирал на 8. место во финалето на 400 м краул.
1.3 Летни олимписки игри 2008
Во финалето на 200 м делфин на Летните олимписки игри 2008 во Пекинг, тој завршил на 3. место и го освоил бронзениот медал. Тој завршил зад Мајкл Фелпс и Ласло Чех, со време од 1:52.97, што претставува азиски рекорд.
1.4 Летни олимписки игри 2012
На Летните олимписки игри 2012, Мацуда освоил два медали. Тој го одбранил својот бронзен медал на 200 м делфин и пливал во стилот делфин во јапонскиот штафетен тим на 4 x 100 м мешано заедно со Рјосуке Ирие, Косуке Китаџима, и Такуро Фуџи. Тој исто така пливал и на 100 м делфин, каде што го делел шеснаесеттото место во преелиминациите а потоа во препливувањето загубил од Бенџамин Штарк од Германија и не успеал да се пласира во полуфиналето.
2 Лични рекорди
2.1 Долг курс
* 400м краул: 3:44.99 Јапонски рекорд (9 август 2008)
* 800м краул: 7:50.93 Јапонски рекорд (8 април 2007)
* 200м делфин: 1:52.97 Азиски рекорд (13 август 2008)
2.2 Краток курс
* 200м делфин: 1:49.50 Јапонски рекорд (12 ноември 2011)
Сент Аними

Сент Аними (фр. ''Sainte-Enimie'') — општина во департманот Лозер, јужна Франција.
Во состав на општината влегуваат 25 села и селца:
* Боасе
* Кастелбук
* Отериве
* Прад
* Пуњадоар
* Сен Шели ди Тарн
* Сент Аними
* Советер
* Шампербу
1 Поврзано
* Авен Арман - пештера
* Тарнска Клисура
* Тарн (река)
2 Наводи
* - INSEE
Златен велосипед

Златен велосипед (името доаѓа од |Vélo d'Or) — велосипедска награда, создадена во 1992 година од француското велосипедско списание ''Vélo Magazine''. Наградата се доделува секоја година на велосипедист, кој е сметан за најдобар таа година.
Првично, Ленс Армстронг ја освојувал наградата пет пати, но неговите резултати биле поништени откако УСАДА му ги одземала сите победи на Тур. Наградата за тие години не била доделена на второпласираните возачи. До 2014 година, Алберто Контадор го држи рекордот за освојување на наградата, дури четири пати. До 2006, победникот на Тур де Франс скоро секогаш завршувал на првото или второто место во пласманот на наградата.
1 Добитници
Година, Победник, Втор, Трет
1992
1993
1994
1995
1996
1997
1998, &mdash;
1999, &mdash;
2000, &mdash;
2001, &mdash;
2002, &mdash;
2003, &mdash;
2004, &mdash;
2005, &mdash;
2006
2007
2008
2009
2010
2011
2012
2013
2014
2015
2016
2017
2018
2019
2020
Републиката во пламен (филм)

„''Републиката во пламен''“ — македонски игран филм по сценарио на Љубиша Георгиевски и Јован Бошковски, а во режија на Љубиша Георгиевски. Монтажер бил Вангел Чемчев, а музиката ја компонирал Тома Прошев.
Премиерата била одржана во 1969 година.
1 Кратка содржина
На 2 август 1903 година, на светиот ден Илинден, во Македонија е кренато востание. Тоа беше одговор на повеќевековното ропство и теророт на кој беше изложен македонскиот народ. Илинденското востание кулминираше во создавањето на Крушевската Република која опстојуваше десет дена и беше единствена република на Балканот во тоа време. За да се објаснат целта и намерите на востанието, Никола Карев, претседател на Крушевската Република го пишува Манифестот на Крушевската Република, кој според прогресивноста на идеите изнесени во него е далеку пред времето на настанувањето. Веднаш по започнувањето на востанието кое претендираше да се прошири низ поголемиот дел од Македонија, стана јасно дека тоа е кренато без целосни подготовки... Бројна османлиска војска го напаѓа Крушево. Востаниците го напуштаат градот. Останува само четата на Питу Гули. Тој е решен да даде пример како се сака својот народ и како се гине за неговата слобода. Нивната херојска смрт на Мечкин Камен ја заслужи и почитта на непријателот. „Иако краткотрајна, по своите идеи Крушевската република беше величествена. Македонија го имаше својот прв Илинден, проследен со крвави години на тешки страдања. Македонија ќе го има и својот втор Илинден, при идната епоха на блиски победи и ослободувања. Овој втор Илинден е близок, тој доаѓа...“ - во „Илинденец“, Димо Хаџи Димов.
2 Улоги
Глумец, Улога
Драги Костовски, Никола Карев
Ристо Шишков, Питу Гули
Драгомир Фелба, Чавче
Илија Џувалековски, Ташку Ѓонда
Петре Прличко, Дојчин
Вукан Диневски, Сулејман Али
Ирена Просен
Јелена Жигон
Стево Спасовски
Илија Милчин, Јаја-ефенди
Димитар Костаров
Тодор Николовски
Ацо Стефановски
Љубиша Трајковски
Истреф Беголи
Јосиф Јосифовски
Томо Видов
Јон Исаја
Останати улоги &#9660;
Глумец, Улога
Драги Крстевски
Киро Ќортошев
Ристе Стефановски
Живко Јовановски
Мите Грозданов
Таше Кочовски
Александар Думов
Анастас Миша
Јоана Поповска
Димче Мешковски
Методи Зенделски
Панче Камџик
Петар Стојковски
Димитар Илиевски
Ристо Мајсторов
Предраг Дишљенковиќ
Владимир Гравчевски
Коцка

Коцката (или правилен хексаедар) геометриско тело ограничено со шест квадратни страни (ѕидови), од кои по три се среќаваат во секое теме. Ова тело претставува посебен вид на квадратна (права) призма или паралелопипед со еднакви страни на рабовите. Коцката е двојствена (дуална) на октаедарот. Има коцкеста симетрија (наречена и октаедрална симетрија). Посебноста на телото се состои во тоа што претставува квадар и ромбоедар.
1 Декартови координати
Кај коцка со почеток во нејзиното средиште, рабови паралелни на оската и должина на работ од 2, Декартовите координати на темињата се
:(±1, ±1, ±1)
додека пак внатрешноста се состои од сите точки (''x''<sub>0</sub>, ''x''<sub>1</sub>, ''x''<sub>2</sub>) со −1 < ''x''<sub>''i''</sub> < 1.
2 Формули
Кај коцка со раб ''a'':
плоштина, <math>6 a^2\,</math>
волумен, <math>a^3\,</math>
странична дијагонала, <math>\sqrt 2a</math>
просторна дијагонала, <math>\sqrt 3a</math>
полупречник на опишана кружница, <math>\frac{\sqrt 3}{2} a</math>
полупречник на топка тангентна на рабовите, <math>\frac{a}{\sqrt 2}</math>
полупречник на впишана кружница, <math>\frac{a}{2}</math>
агли меѓу страните (во радијани), <math>\frac{\pi}{2}</math>
Волуменот на коцката е должината на страната дигната на трет степен (''a'' × ''a'' × ''a'') што се нарекува „на куб“ (латински збор за коцка). Аналогно на ова, плоштината на еден квадрат е должината на страните „на квадрат“.
3 Својства
Коцката има единаесет мрежи (една е претставена погоре на сликата). Ова значи дека постојат единаесет начини на нејзино расклопување, расекувајќи седум раба. За да ја обоиме коцката за ниедни две соседни страни да немаат иста боја, ќе ни требаат барем три бои.
Коцката може да се расече на шест истоветни квадратни пирамиди. Ако нив потоа ги прикачиме на страните на друга коцка, добиваме ромпски додекаедар (со парови од копланарни триаголници сложени во ромпски страни.)
4 Други димензии
Еквивалентот на коцката во четиридимензионален простор се нарекува тесеракт или хиперкоцка. Хиперкоцката (''n''-димензионална коцка, т.е. ''n''-коцка) поточно е аналогна на коцката во ''n''-димензионален простор, додека пак тесерактот е хиперкоцка од 4 ред.
Коцката има свои пандани и во нижите димензии: точката (0 димензии), отсечката (1 димензија) и квадратот (2 димензии).
5 Поврзано
*Единична коцка
*Тесеракт
*Кубик
*Рубикова коцка
Реонски Центар

Реонски Центар Аеродром ― најновата населба во Општина Аеродром, сместена на 5 км од средиштето на Скопје. Таа се граничи со населбите Лисиче на југ, Аеродром на запад, Јане Сандански на северозапад, Ново Лисиче на север и Горно Лисиче на исток. Во населбата постои парк, основно училиште, градинка и црквата „Св. Софија“.
1 Општествени установи
; Училишта
* ОУ „Александар Македонски“ - основно училиштe
2 Самоуправа и политика
2.1 Избирачко место
+Населба Реонски Центар Аеродром, општина Аеродром - организација на избори, Број на избирачко место, Установа кадешто се наоѓа, Женски гласачи, Машки гласачи, Регистрирани гласачи
2715, ОУ „Александар Македонски“, 606, 729, 1335
2716, ОУ „Александар Македонски“, 640, 777, 1417
Вкупно, 1.246, 1.506, 2.752
На парламентарните избори во 2024 година, гласале вкупно 2.017 жители, каде 54% од гласовите освоила Коалицијата “Твоја Македонија“ ВМРО-ДПМНЕ, 14% Коалицијата за европска иднина - СДСМ и 15% партијата Левица.
3 Поврзано
*Општина Аеродром
Зајдевиц

Зајдевиц е река во Саксонија, Германија. Таа е лева притока на Готлојба, во која се влева во градот Пирна. Нејзиниот извор е на Источните Рудни Планини, близу селото Брајтенау. Тече низ градот Либштат. Нејзината должина е 25 километри.
1 Поврзано
* Список на реки во Саксонија
Хуан Мануел Гарате

Хуан Мануел Гарате Сепа (|Juan Manuel Gárate Cepa; р. во Ирун) — поранешен шпански професионален друмски велосипедист, кој возел професионално од 200 до 2014 година. Се сметал за специјалист за искачување и негови најголеми достигнувања се на Џиро д’Италија, каде завршил четврти во генералниот пласман во 2002, петти во 2005 и победник на планинскиот пласман и седмо место во генералниот пласман на Џиро д’Италија 2006. Исто така го освоил шпанското национално друмско првенство во 2005 и завршил прв на Мон Венту на претпоследната етапа на Тур де Франс 2009.
Во февруари 2014 година било објавено дека Гарате го раскинал договорот со .
1 Достигнувања
;2001
: 1. Етапа 14 Вуелта а Еспања
;2002
: 4. Краен пласман Џиро д’Италија
: 1. Етапа 7 Тур де Свис
: 1. Етапа 3 Џиро дел Трентино
;2005
: 1. Национално друмско првенство
: 5. Краен пласман Џиро д’Италија
: 1. Планински пласман Вуелта а Андалусија
: 1. Пласман Метас Волантес Вуелта а Андалусија
;2006
: 7. Краен пласман Џиро д’Италија
::1. Планински пласман
::1. Етапа 19
;2009
: 1. Етапа 20 Тур де Франс
;2011
: 9. Краен пласман Вуелта а Кастиља и Леон
1.1 Распоред на резултатите на Гранд Тур
Гранд Тур, 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014
Џиро, —, 20, 4, —, 10, 5, 7, —, 37, —, —, —, 59, 31, —
Тур, —, —, —, —, —, 66, 72, 21, —, 62, 35, СО, —, —, —
Вуелта, 62, 37, СО, 69, 23, —, —, 30, 15, 38, 46, 66, 42, 71, —
СО = се откажал
Кирничтал

Кирничтал (|Kirnitzschtal) — поранешна општина во округот Саксонска Швајцарија-Источни Рудни Планини, во Саксонија, Германија. Од 1 октомври 2012 година е дел од градот Зебниц. Нејзиното административно седиште било во Лихтенхајн.
1 Географија
Општината била поделена на 5 единици (''Ortsteile'') и нејзиното административно седиште било во Лихтенхајн:
* Алтендорф
* Мителндорф
* Лихтенхајн
* Отендорф
* Заупсдорф
2 Галерија
Антонио Пједра

Антонио Пједра Перес (|Antonio Piedra Pérez; р. ) — поранешен шпански професионален друмски велосипедист, кој возел професионално во периодот 2007-2017 година.
Роден во , Пједра настапува како професионалец од 2007, натпреварувајќи се за екипите Фуертевентура-Канаријас и , пред да се приклучи на екипата за сезоната 2012. Пједра однел престижна победа на Рогаланд ГП во мај 2012, победувајќи сам со предност од 35 секунди од најблискиот соперник. Учествувал на Вуелта а Еспања 2012, неговата екипа добила специјална покана и освоил голема победа на етапата 15, планинска етапа со завршница на нагорнина над Езерото Ковадонга. Пједра го следел потегот на неколку возачи, кои се одвоиле на првото искачување на етапата и се одвоил од нив на последното искачување на трката, првото искачување од „екстра“ категорија на Вуелта. Имал 2 минути и 2 секунди предност пред најблискиот соперник, возачот на Рубен Перес.
1 Достигнувања
;2006
: 2. Краен пласман Вуелта а Сеговија
::1. Етапа 3
: 3. Краен пласман Вуелта а Паленсија
::1. Етапа 2 (ТТТ)
;2009
: 1. Етапа 5 Волта а Португал
;2011
: 8. Краен пласман Тур де Сан Луис
: 9. ГП де Љодио
;2012
: 1. Рогаланд ГП
: 1. Етапа 15 Вуелта а Еспања
;2013
: Вуелта а Еспања
::Награда за борбеност на етапа 5
;2016
: 10. Краен пласман Тур де Лангкави